MELAS სინდრომი

MELAS სინდრომი (ინგ. Mitochondrial encephalopathy, lactic acidosis and stroke-like episodes - მიტოქონდრიული ენცეფალოპათია, რძემჟავა აციდოზი და ინსულტის მსგავსი ეპიზოდები) — ცენტრალური ნერვული სისტემის დაავადება, გამოწვეული მიტოქონდრიული გენების მუტაციით, რის შედეგადაც ირღვევა ჟანგბადის გამოყენების უნარი მიტოქონდრიის მიერ. კლინიკური გამოვლინებები მოიცავს სმენის დაქვეითებას, ჰემიპარეზს, მხედველობის დარღვევებს, გულყრას, თავის ტკივილს, დემენციას, შაქრიან დიაბეტს. თავის ტვინის რადიოლოგიურ კვლევებზე (კომპიუტერული ტომოგრაფია, მაგნიტურ-რეზონანსული გამოსახულება) აღინიშნება ინფარქტის კერები, ბაზალური განგლიის კალციფიკაცია და თავის ტვინის ქსოვილის ატროფია.

 რესურსები ინტერნეტში 

 Mitochondrial encephalomyopathy with lactic acidosis and stroke-like episodes (MELAS) - Radiopaedia

კატეგორია:ნერვული სისტემის დაავადებები